
REPUBLIKA HRVATSKA
OPĆINSKI SUD U BJELOVARU
Bjelovar, Trg Eugena Kvaternika 8       
Poslovni broj: Pp – 2563/2025-6

U  I M E   R E P U B L I K E   H R V A T S K E

	    P R E S U D A


[bookmark: _Hlk233702198]Općinski sud u Bjelovaru, po sucu mr.sc. Petru Malivuk Jovanović, kao sucu pojedincu, uz sudjelovanje više sudske savjetnice-specijalista Anite Zelda, u prekršajnom predmetu protiv I-okrivljenika POLJOCENTAR D.O.O. i II-okrivljenika VLADIMIRA MAKSIĆ, koje brane odvjetnici Zajedničkog odvjetničkog ureda Sanela Kontin Miklin i Željko Rožić, iz Križevaca, radi prekršaja iz članka 20. stavak 1. i 2. točka 27.. Zakona o iznimnim mjerama kontrole cijena, povodom Optužnog prijedloga Državnog inspektorata,  Ispostava Križevci, Klasa: 336-02/25-01/7739, Ur.br.: 443-02-04-14-25-8  od  08. rujna 2025.g., nakon održane, zaključene i proglašene, usmene, javne i glavne rasprave dana 30. lipnja 2026. godine, u odsutnosti svih stranaka, temeljem čl. 183. u vezi  čl. 160. Prekršajnog zakona (NN 107/07, 39/13, 157/13, 110/15, 70/17, 118/18),

p r e s u d i o       j  e


I-okrivljena pravna osoba POLJOCENTAR D.O.O., OIB: 49929727453, sa sjedištem u Križevcima, Obrtnička 12, kažnjavana, 
 
II-okrivljenik VLADIMIR MAKSIĆ, kao odgovorna osoba, OIB: 32644570742, rođen 3.lipnja1957., s prebivalištem u Križevcima, Obrtnička 12, kažnjavan,

o d g o v o r n i   s u

I.	što se dana 15. srpnja 2025. godine u prodavaonici broj 34 u Svetom Ivanu Žabno, Trg Karla Lukaša 20, koja posluje u sastavu trgovačkog društva POLJOCENTAR d.o.o. Križevci, Obrtnička ulica 12, nisu pridržavali mjere obveznog isticanja dodatne cijene koja je bila primjenjiva u točno određenom prethodnom razdoblju radi praćenja rasta cijena i informiranja kupaca propisane točkom VI. Odluke o objavi cjenika i isticanju dodatne cijene kao mjere izravne kontrole cijena u trgovini na malo („Narodne novine“ broj: 75/25.) koja je donesena ne temelju članka 8. stavka 1. citiranog zakona, jer za proizvode iz kategorije proizvoda „proizvodi za kućanstvo“ izložene prodaji na prodajnom mjestu u prodajnom objektu, nisu istaknuli i dodatnu cijenu propisanu točkom VI. Odluke o objavi cjenika i isticanju dodatne cijene kao mjere izravne kontrole cijena u trgovini na malo, koja ne uključuje posebne oblike prodaje, koja je bila primjenjiva na dan 2. svibnja 2025., i to kako slijedi: Proizvodi iz kategorije proizvoda „ proizvodi za kućanstvo“: vreće za smeće LEON, 70x110, š, 026824, mpc: 2,10 eur, bez dodatno istaknute maloprodajne cijene na dan 2.svibnja 2025., vrećice za namirnice, 2kg, 25/1, BRODPLAST, š. 036869, mpc: 0,60eur, bez dodatno istaknute maloprodajne cijene na dan 2.svibnja 2025., vrećice za vakumiranje u roli, LEON, š. 027627, mpc: 9,80 eur, bez dodatno istaknute maloprodajne cijene na dan 2.svibnja 2025., hrana za pse TOMI, neto 400g, š. 037270, mpc: 1,45 eur, bez dodatno istaknute maloprodajne cijene na dan 2.svibnja 2025., hrana za mačke friend,  neto 50g, š. 046620, mpc: 1,20 eur, bez dodatno istaknute maloprodajne cijene na dan 2.svibnja 2025., hrana za mačke friend, neto 415g, š. 023286, mpc: 0,95 eur, bez dodatno istaknute maloprodajne cijene na dan 2.svibnja 2025., hrana za pse VOLI, govedina, neto 3kg, š. 046220, mpc: 4,80 eur, bez dodatno istaknute maloprodajne cijene na dan 2.svibnja 2025., hrana za mačke COTAGRO MIX, neto 1kg, š. 011124, mpc: 2,90 eur, bez dodatno istaknute maloprodajne cijene na dan 2.svibnja 2025., vrećice za vakumiranje 250x350, LEON, š. 037539, mpc: 11,90 eur, bez dodatno istaknute maloprodajne cijene na dan 2.svibnja 2025. 

       dakle, kao pravna i odgovorna osoba u svojstvu trgovca nisu jasno, vidljivo i čitljivo uz maloprodajnu cijenu istaknuli i dodatnu cijenu određenu točkom VI. Odluke o objavi cjenika i isticanju dodatne cijene kao mjere izravne kontrole cijena u trgovini na malo („Narodne novine“ broj: 75/25.) koja je donesena na temelju članka 8. stavka 1. Zakona o iznimnim mjerama kontrole cijena („Narodne novine“ broj 40/25),

        pa su time počinili prekršaj iz članka 15. stavka 4. Zakona o iznimnim mjerama kontrole cijena („Narodne novine“ broj 40/25), vezano za točku VI. Odluke o objavi cjenika i isticanju dodatne cijene kao mjere izravne kontrole cijena u trgovini na malo („Narodne novine“ broj: 75/25) donesene na temelju članka 8. stavka 1. citiranog zakona, te počinili prekršaj iz članka 20. stavka 1. točke 27. Zakona o iznimnim mjerama kontrole cijena, za koji je propisana novčana kazna u članku 20 stavku 1. za pravnu osobu, a u članku 20. stavku 2. Zakona o iznimnim mjerama kontrole cijena za odgovornu osobu u pravnoj osobi za koji im se prekršaj temeljem istog propisa 

i z r i č e

I-OKR. PRAVNOJ OSOBI. NOVČANA KAZNA U IZNOSU OD 3.000,00 EURA (tritisuće eura), 

II-OKR. ODGOVORNOJ OSOBI NOVČANA KAZNA U IZNOSU OD 1.000,00 EURA (tisuću eura). 
 
II.	Izrečenu novčanu kaznu okrivljenici su dužni platiti u roku od 90 dana od dana pravomoćnosti ove presude, jer će se u protivnom temeljem čl.34.st.2. PZ-a naplatiti prisilnim putem. 
Ukoliko okrivljenici plate dvije trećine izrečene novčane kazne u gore navedenom roku, smatrat će se da je novčana kazna plaćena u cjelini. 
III.  	Na temelju čl.138. Prekršajnog zakona okrivljenici su dužni platiti trošak prekršajnog postupka s naslova paušala u iznosu od 50,00 eura (pedeset eura) -SVAKI, u gore navedenom roku, pod prijetnjom ovrhe   

Obrazloženje
1. 	Državni  inspektorat, Ispostave Bjelovar, podnio je protiv okrivljenika Optužni prijedlog Klasa: 336-02/25-01/7739, Ur.br.: 443-02-04-14-25-8  od  08. rujna 2025.g, a radi prekršaja činjenično i pravno opisanog u  izreci presude. 
2.	Okrivljenici su se na navode iz optužbe očitovali na način da se ne smatraju odgovornima za prekršaj koji im se stavlja na teret.
[bookmark: _Hlk233702711]3.	Okrivljenici su u pisanoj obrani naveli kako su odmah ispravili utvrđene nedostatke  te da su se stekli uvjeti da inspektor postupi temeljem odredbe članka 73.Zakona o Državnom inspektoratu. 
4.	U tijeku dokaznog postupka sud je izvršio uvid u zapisnike o inspekcijskom nadzoru  te prekršajne evidencije za okrivljenike.
5.	Okrivljenici se u svojoj obrani pozivaju na odredbu članka 73.Zakona o Državnom inspektoratu, no iz zapisnika od 15. srpnja 2025.g. jasno je vidljivo da okrivljenicima nije izdano rješenje za uklanjanje nedostataka niti su iste otklonili tijekom nadzora te tako nisu ispunjeni uvjeti za primjenu navedene odredbe .
6.	Odredbom čl. 15. st. 4. Zakona o iznimnim mjerama kontrole cijena propisano je da je trgovac dužan jasno, vidljivo i čitljivo istaknuti dodatnu cijenu određenu odlukom iz članka 8. stavka 1. ovoga Zakona, sukladno propisu kojim se uređuje zaštita potrošača. 
7.	Odredbom čl. 8. st. 1. Zakona o iznimnim mjerama kontrole cijena propisano je da mjere izravne kontrole cijena iz članka 6. ovoga Zakona, kao i uvjete, sadržaj i način informiranja detaljnije razrađuje Vlada Republike Hrvatske (u daljnjem tekstu: Vlada) odlukom na prijedlog ministarstva nadležnog za gospodarstvo. 
8.	Odredbom čl. 20. st. 1 pod. 27. Zakona o iznimnim mjerama kontrole cijena propisano je kažnjavanje novčanom kaznom u iznosu od 3000,00 do 30.000,00 eura za prekršaj trgovca – pravnu osobu, ako ne istakne dodatnu cijenu određenu odlukom iz članka 8. stavka 1. ovoga Zakona ili je ne istakne jasno, vidljivo i čitljivo sukladno propisu kojim se uređuje zaštita potrošača (članak 15. stavak 4.), a st. 2. da se za prekršaje iz stavka 1. ovoga članka kažnjava i odgovorna osoba u pravnoj osobi novčanom kaznom u iznosu od 1000,00 do 4000,00 eura.
9.     Odredbom čl. VI. st. 1. Odluke o izravnim mjerama kontrole cijena određenih proizvoda u trgovini na malo propisano je da trgovac na prodajnom mjestu u prodajnom objektu jasno, vidljivo i čitljivo uz maloprodajnu cijenu iz kategorije proizvoda: hrana, piće, kozmetika, sredstva za čišćenje, toaletne potrepštine i proizvodi za kućanstvo, ističe i dodatnu maloprodajnu cijenu, koja ne uključuje posebne oblike prodaje, a koju je za taj proizvod primijenio na dan 2. svibnja 2025.
10.    Temeljem navedenog ,kao i same obrane okrivljenika , nesporno je da su ostvarili biće djela prekršaja za što su oglašeni odgovornima te kaznjeni minimalnom kaznom za navedeni prekršaj.
11.  Prilikom odlučivanja o kazni za prekršaj za okrivljenu pravnu osobu i okrivljenu odgovornu osobu, uzete su u obzir odredbe članka . 1. i 2. Prekršajnog zakona i to posebno stupanj krivnje, opasnost djela i svrha kažnjavanja, kao otegotne i olakotne okolnosti na strani okrivljenika, s time da otegotne okolnosti za okrivljenu pravnu osobu i okrivljenu odgovornu osobu predstavljaju dosadašnje višestruko kažnjavanje stoga sud smatra da se nisu ispunili uvjeti za ublažavanje kazne jer će se izrečenim kaznama postići svrha kažnjavanja i utjecati na okrivljenu pravnu i odgovornu osobu, te druge da ne čine takve prekršaje.
12.  Također, odredbom članka 152.st.3. Prekršajnog zakona izričito je propisano da okrivljenici  u roku koji im je određen u presudi mogu platiti i dvije trećine izrečene novčane kazne u kojem slučaju se smatra da je novčana kazna plaćena u cjelini, dok protekom tog roka ipak moraju platiti cjelokupan iznos izrečene novčane kazne.
13.	Okrivljenici su dužni platiti trošak postupka s naslova paušala, čija je visina odmjerena obzirom na dužinu trajanja i složenost postupka, budući  I-okrivljena pravna osoba posluje, a II-okrivljenik ima  primanja pa sud smatra da se plaćanjem troška u naznačenom iznosu neće dovesti u pitanje poslovanje I-okrivljene pravne osobe,  odnosno uzdržavanje  II-okrivljenika.  

U Bjelovaru, 30. lipnja 2026.    

       Zapisničar                                                                     Nacrt odluke izradila:                   
Marina Makar Božović, v. r.    		              viša  sudska savjetnica-  specijalista
							                    Anita Zelda, v. r.  							                       

	 SUDAC-MENTOR:
                                                                               mr.sc. Petar Malivuk Jovanović, v. r.  

UPUTA O PRAVNOM LIJEKU:
Protiv ove presude tužitelj ima pravo žalbe nadležnom prekršajnom sudu u roku od 8 dana od dana primitka pisanog otpravka presude, a ista se podnosi putem ovog suda, u dva istovjetna primjerka bez naplate takse. 

Dostaviti: 
-  Okrivljenicima I i II
-  branitelju
-  tužitelju

                                   Za točnost otpravka- ovlašteni službenik
                                    Marina Makar Božović

